Grossaffoltern

Grossaffoltern estis ĝis la 31-a de decembro 2009 komunumo de la distrikto Aarberg kaj ekde la 1-a de januaro 2010 komunumo de la administra distrikto Seeland en Kantono Berno, Svislando. Ĝi havis 2782 loĝantojn je la 31-a de decembro 2010.

 Geografio 
Grossaffoltern situas en la Berna Lagolando en la mezo inter la urbo Bielo kaj la federacia urbo Berno, 20 kilometrojn sudsudoriento de la unua respektive nordnordokcidente de la lasta. La komunumo konsistas el la vilaĝoj Ammerzwil, Chaltebrünne, Grossaffoltern, Kosthofen, Ottiswil, Suberg, Vorimholz, kaj Weingarten. Krome al la komunumo apartenas multnombraj izolitaj bienoj kaj domgrupoj.Fonto: Reta mapo 1:20000 de Swisstopo

La teritorio de la komunumo etendiĝas sur areo de 15,03 km², de kiuj 26,0% estas kovritaj de arbaro, 62,3% servas por agrikulturo kaj 10,9% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Grossaffoltern limas en nordo al Diessbach ĉe Büren, en nordoriento al Wengi, en oriento al Rapperswil, en sudo al Schüpfen, en sudokcidento al Seedorf, kaj en nordokcidento al Lyss.

 Trafiko 
En okcidento tra la komunuma teritorio pasas la kantona ĉefvojo n-ro 6 de Bielo al Berno, apud kiu troviĝas la vilaĝoj Suberg kaj Kosthofen, kaj la svisa aŭtovojo A6. De Suberg nordorienten kondukas tra Grossaffoltern al Wengi la kantona ĉefvojo n-ro 251. En Suberg troviĝas la stacidomo  de la trajnlinio de Berno al Lyss. La ceteraj vilaĝoj de la komunumoj estas konektitaj per buslinio al Lyss al la publika transportreto.

 Loĝantaro kaj lingvoj 
La ĉefa kaj sola oficiala lingvo de la komunumo estas la germana, kiun okaze de la popolnombrado de la jaro 2000 parolis 96,4% de la loĝantaro. Ekde la 1950-aj jaro la loĝantaro konsiderante kreskis.Fonto: Retejo de la Svisa Federacia Oficejo pri statistiko

 Disvolviĝo de la loĝantaro Jaro  Loĝantaro1850 1'7221910 1'8471930 1'9221950 2'0071980 2'2352005 2'837

 Historio 
La unua dokumenta mencio de Grossaffoltern datiĝas el la jaro 1216 kiel Affoltron. Dum la 13-a kaj 14-a jarcento Grossaffoltern estis grandparte posedaĵo de la Grafoj de Kiburgo, kiuj ĝin administris kiel parto de la Senjorujo Oltigen. En la jaro 1412 Grossaffoltern fariĝis havaĵo de la urba ŝtato Berno.Fonto: Anne-Marie Dubler: Grossaffoltern en Historia Leksikono de Svislando (2007-02-20)

 Vidu ankaŭ 
 Aliaj lokoj kun la nomo Affoltern
 Suberg-Grossaffoltern (stacidomo)

 Notoj kaj referencoj 


 Eksteraj ligiloj 

 Oficiala retejo de la komunumo Grossaffoltern